આ હકીકત પર કટાક્ષ કરતું તેલુગુ કાર્ટૂનિસ્ટ મૃત્યુંજયનું કાર્ટૂન બન્નેની સરખામણીમાં આગળ વધે છે. અસલ મહાત્માને તે ‘સ્વદેશી ગાંધી’ તરીકે ઓળખાવે છે, જેમની પાસે અંગ ઢાંકવાના વસ્ત્રોથી વિશેષ કશું નથી. બીજી બાજુ વિદેશી ગાંધી એ જ મુદ્રામાં સામાજિક નેટવર્કિંગનાં અનેક માધ્યમોને ખોળામાં લઈને બેઠેલા જણાય છે. એક હકીકત સ્વીકારવી રહી કે ચાહે પહોંચાય કે ન પહોંચાય, પણ જાહેર જીવનમાં પડેલાઓની મંઝિલ ગાંધી હોય છે એ નક્કી.